****

 **REPUBLIKA HRVATSKA**

 **ZADARSKA ŽUPANIJA**

 **OPĆINA POSEDARJE**

 **JEDINSTVENI UPRAVNI ODJEL**

 Trg Martina Posedarskog 1

 23242 Posedarje

KLASA:112-02/22-01/03

URBROJ:2198-07-03-22-04

Posedarje, 06. 06. 2022.

Na temelju članka 19. Zakona o službenicima i namještenicima u lokalnoj i područnoj (regionalnoj) samoupravi („Narodne novine“ br. 86/08, 61/11, 4/18 i 112/19) Povjerenstvo za provedbu natječaja ovim putem daje slijedeću:

**OBAVIJEST I UPUTE KANDIDATIMA**

u postupku prijma u službu u Jedinstveni upravni odjel Općine Posedarje na radno mjesto:

1. **vježbenik/ca - 1 izvršitelj/ica na određeno vrijeme - za obavljanje vježbeničkog staža u trajanju od 12 mjeseci, u Jedinstveni upravni odjel, Odsjek za računovodstvo i financije na radno mjesto viši referent za financije - vježbenik, s mjestom rada u Posedarju.**

U Narodnim novinama, dana NN 58/2022, datum tiskanog izdanja: 25.5.2022.objavljen je javni natječaj za prijem službenika u Jedinstveni upravni odjel Općine Posedarje na radno mjesto:

1. vježbenik/ca - na određeno vrijeme - za obavljanje vježbeničkog staža u trajanju od 12 mjeseci, u Jedinstveni upravni odjel, Odsjek za računovodstvo i financije na radno mjesto viši referent za financije - vježbenik, s mjestom rada u Posedarju.

**1. OPIS POSLOVA RADNOG MJESTA**

|  |  |
| --- | --- |
| **Opis poslova** | **Postotak vremena potreban za obavljanje posla** |
| Sudjeluje u poslovima kontrole, obrade, plaćanja računa, izdavanje i obračun putnih naloga, blagajničko poslovanje, obračuna plaća i ostalih materijalnih prava zaposlenika i vanjskih suradnika  | 25 |
| Sudjeluje u izradi godišnjih i periodičnih financijskih izvještaja te statističke izvještaje sukladno važećim propisima  | 5 |
| Vrši poslove zakonitog i pravilnog evidentiranja i korištenja imovine Općine Posedarje te vrši procjenu očekivanog priljeva sredstava i dospjelih obveza u tijeku godine | 5 |
| Prati izvršenje prihoda i primitaka | 5 |
| Sudjeluje u pripremi godišnjih i polugodišnjih izvještaja o izvršenju proračuna i programa | 5 |
| Prati financijsko izvršavanje projekata financiranih EU sredstvima i sudjeluje u izradi projektnih troškovnika, periodičnih izvješća, zahtjeva za isplatu i završnih izvješća za projekte sufinancirane iz nacionalnih i EU fondova | 25 |
| Obavlja i druge poslove po nalogu voditelja odsjeka i pročelnika | 20 |

**2.** **PODACI O PLAĆI RADNOG MJESTA**

Plaću radnog mjesta viši referent za financije odjela čini umnožak koeficijenta složenosti poslova radnog mjesta koji iznosi 1,4 sukladno važećoj odluci o osnovici i koeficijentima za obračun plaće službenika i namještenika Općine Posedarje i važeće osnovice za obračun plaće, uvećan za 0,5% za svaku navršenu godinu radnog staža.

Osnovica za obračun plaće službenika i namještenika u Općini Posedarje utvrđena je Odlukom Općinskog načelnika i iznosi 6.044,51 kuna bruto.

**3. PRETHODNA PROVJERA ZNANJA I SPOSOBNOSTI KANDIDATA**

Podatak o vremenu održavanja provjere znanja i sposobnosti i popis kandidata koji ispunjavaju formalne uvjete natječaja objavit će se najmanje 5 dana prije održavanja provjere na mrežnoj stranici Općine Posedarje.

Prethodna provjera znanja i sposobnosti kandidata obavit će se putem pisanog testiranja iz sljedećih izvora:

Zakon o lokalnoj i područnoj (regionalnoj) samoupravi (NN 33/01, 60/01, 129/05, 109/07, 125/08, 36/09, 36/09, 150/11, 144/12, 19/13, 137/15, 123/17, 98/19, 144/20)

Zakon o službenicima i namještenicima u lokalnoj i područnoj (regionalnoj) samoupravi

(NN 86/08, 61/11, 04/18, 112/19)

Zakon o proračunu (NN 144/21)

Zakon o financiranju jedinica lokalne i područne (regionalne) samouprave (NN 127/17, 138/20)

Pisano testiranje sastoji se od 10 pitanja i traje 60 minuta. Odmah po završetku pisanog testiranja, povjerenstvo će ocijeniti testove kandidata. Za svaki točan odgovor kandidat ostvaruje po dva boda, a povjerenstvo može dodijeliti i 1 boda za djelomične odgovore. Maksimalan broj bodova koje kandidat može ostavit je 20 bodova na pisanom testiranju.

 Testiranje se provodi i kada se prijavio samo jedan kandidat na natječaj koji ispunjava formalne uvjete natječaja.

Za kandidata koji ne pristupi testiranju smatrat će se da je povukao prijavu na javni natječaj.

1. **INTERVJU S POVJERENSTVOM ZA PROVEDBU NATJEČAJA**

Povjerenstvo kroz razgovor s kandidatima utvrđuje interese, motivaciju kandidata za rad i ostalo.

Razgovor s kandidatima se provodi u trajanju do 10 minuta sa svakim kandidatom pojedinačno.

U slučaju kada nijedan kandidat nije postigao zadovoljavajuće rezultate na testiranju, raspisati će se novi javni natječaj za prijam u službu na predmetnom radnom mjestu.

Kandidat može ostvariti maksimalno 10 bodova na intervjuu.

Nakon provedenog postupka provjere znanja i sposobnosti kandidata, Povjerenstvo izrađuje zapisnik, odnosno Izvješće o provedenom postupku i utvrđuje rang – listu kandidata prema broju ostvarenih bodova, te Izvješće s priloženom rang – listom, potpisanima od strane svih članova Povjerenstva.

Pročelnik Jedinstvenog upravnog odjela donijet će rješenje o prijemu u službu koje se dostavlja kandidatima prijavljenima na natječaj, koji ispunjavaju formalne uvjete natječaja.

POVJERENSTVO ZA PROVEDBU NATJEČAJA